burgasdotpro/wikipedia huggingface dataset:
Sia (dynastia)

Dynastia Sia bola podľa tradičnej čínskej histórie prvou dynastiou, ktorá vládla v Číne približne od 2070 do 1600 pred. Kr. Popisuje sa v starovekých čínskych kronikách ako sú Bambusové anály, Kniha histórie a Zápisky historika. Podľa tradície ju mal založiť legendárny Jü Veľký, ktorý nastúpil na trón po Šunovi, poslednom z 5 cisárov.
Aj napriek dôležitému postaveniu dynastie Sia v čínskej tradičnej histórií, dôveryhodné informácie o histórií Číny spred 13. stor. pred. Kr. sú podávané len skrze archeologické nálezy, keďže prvé písomné doklady, nápisy na vešteckých kostiach, dovtedy neexistovali. Niektorí čínski archeológovia ju spájajú s kultúrou Er-li-tchou z doby bronzovej.
Majstrovstvá Európy v tchoukballe 2016

Majstrovstvá Európy v tchoukballe 2016 boli v poradí 7. majstrovstvá Európy v tchoukballe mužov a žien, ktoré organizuje Európska tchoukballová federácia (ETBF). Konali sa v dňoch od 3.6. augusta 2016 v Jičíne, v Česku, za účasti 9 mužských a 8 ženských tímov. Česko bolo organizátorom európskeho šampionátu druhýkrát, keď predtým hostilo toto podujatie v roku 2008, v Ústí nad Labem. Zápasy sa odohrali v 3 jičínskych halách: hlavná hala Športového areálu Jičín, hala Masarykovej obchodnej akadémie a hala Strednej priemyselnej školy. Okrem seniorských kategórií sa uskutočnili aj turnaje v troch juniorských kategóriách (U12, U15, U18). V mužskej kategórii obhájilo titul Rakúsko, ktoré vo finálovom stretnutí zvíťazilo nad Talianskom. Bronzové Nemcko získalo svoju prvú medailu. U žien už siedmykrát v rade získalo titul Švajčiarsko po finálovej výhre nad Spojeným kráľovstvom.
Jü Veľký

Jü Veľký (čínsky: 大禹, pchin-jin: Dà Yǔ, cca 2200 – 2100 pred Kr.) bol legendárny vládca v starovekej Číne, preslávený svojím zavedením protipovodňovej ochrany, založením dynastie Sia a spravodlivým morálnym charakterom.
Obdobie jeho vlády sa udáva takmer o tisíc rokov skôr, ako sú najstaršie dochované písomné dôkazy o dynastií Šang. Žiadne z nápisov na nájdených artefaktoch z obdobia jeho vlády alebo neskôr, ho však nespomínajú. Nedostatok akýchkoľvek písomných dôkazov vyvoláva kontroverziu o jeho existencii. Zástancovia jeho existencie sa opierajú o príbehy a tradície o jeho živote a vláde, ktoré sa prenášali ústnou formou po celej Číne, až kým ich nezaznamenali v období dynastie Čou. Naopak, odporcovia sa domnievajú, že išlo o mýtickú bytosť (boh alebo zviera) z doby dynastie Sia, ktorú ľudia začali popisovať vo forme človeka až začiatkom vlády Čou. Najviac týchto príbehov je zaznamenaných v Zápiskách historika.
Problém spiacej krásavice

Problém spiacej krásavice je problém z teórie rozhodovania.
Tento problém bol prvýkrát formulovaný Arnoldom Zuboffom (publikované v "One Self: The Logic of Experience"). Označenie "Problém spiacej krásavice (The sleeping beauty problem)" bolo prvýkrát použité v internetovej diskusii v Usenet newsgroupe "rec.puzzles" v roku 1999. 
Problém.
Spiaca krásavica sa zúčastní experimentu, kde jej povedia tieto pravidlá: V nedeľu ju umelo uspia. Podľa hodu mincou ju buď jedenkrát alebo dvakrát zobudia, spýtajú sa otázku a dajú jej liek, po ktorom na toto zobudenie zabudne. Experimentátori si hodia férovou mincou, ktorá rozhodne, ako bude prebiehať experiment. Ak padne hlava, spiacu krásavicu zobudia iba raz v pondelok. Ak padne znak, tak ju zobudia aj v pondelok aj v utorok. Bez ohľadu na mincu, spiaca krásavica je zobudená v stredu a bez ďalšej otázky sa experiment skončí.
Vždy, keď spiacej krásavici položia otázku, tak nebude vedieť, aký je vtedy deň a ani nebude vedieť získať žiadnu informáciu o tom, či už bola zobudená predtým, alebo nie. Otázka, ktorá jej vždy bude položená, znie: "Aká je miera tvojho presvedčenia, že na minci padla hlava?" 
Riešenie.
Neexistuje univerzálne akceptované riešenie.
Pozície.
Pozícia 1/3.
Toto je pozícia, ktorá sa zhruba zakladá na nasledovnej interpretácii: Ak si tipnem, hocikedy, keď ma zobudia, že padol znak, tak pri opakovaní experimentu, budem mať pravdu priemerne 2/3 krát.
Pozícia 1/2.
Keďže pred začatím experimentu vyplýva z definície férovej mince, že číslo padne 50% krát, a spiaca krásavica nedostala počas experimentu, žiadne dodatočné informácie, ktoré by mohli toto zmeniť, takže ani jej miera presvedčenia, by sa nemala zmeniť.
Kotulič (priezvisko)

Kotulič je slovanské priezvisko. Na Slovensku sa najčastejšie vyskytuje v Sedliciach, Svidníku, Jurkovej Voli a Prešove. Je rozšírené aj v zahraničí napr. USA, a to najmä medzi prisťahovalcami z Európy. V bývalej Juhoslávii , na Ukrajine a v Česku. Iné podoby priezviska Kotulič sú Kotulic, Kotulich, Kotulics, Kotulic', Katulič. Koncovka "-ič" v priezviskách označuje príbuzenský vzťah. Napríklad, ak občan Kotul mal syna, ten sa niekedy mohol volať aj Kotulov ale dnes je to Kotulič. Rozlišovanie potomstva jednotlivých famílií koncovkou "-ov", "-ič", je nielen rýdzo slovansko-slovenské, ale je aj výstižné. 
Známi nositelia priezviska.
Slovensko
Priezvisko Kotulič sa na území Slovenska (Blažov) používalo už od roku 1748. Používanie priezvisk sa na Slovensku stalo povinným na konci 18. storočia. Uzákonil to patent Jozefa II. číslo 591 z 1. novembra 1786. Cirkevné matriky nariadil v roku 1563 zaviesť Tridentský koncil .. Priezvisko Kotulič, Kotuličová sa na Slovensku v roku 1995 nachádzalo spolu v 198 prípadoch.
Česko
Priezvisko Kotulič, Kotuličová sa v Česku v roku 2015 nachádzalo spolu v 65 prípadoch. 
USA
Newcombov paradox

Newcombov paradox je myšlienkový experiment s dvomi hráčmi, kde jeden vie predpovedať budúcnosť.
Newcombov paradox bol vytvorený Williamom Newcombom z Kalifornskej univerzity, ale bol prvýkrát rozanalyzovaný Robertom Nozickom v roku 1969.
Paradox.
Hráč hrá hru, riadenú predpovedačom. V rôznych verziách paradoxu môže byť predpovedač mimozemšťan, umelá inteligencia, veštec, neurovedec. Hráčovi sa ukážu 2 krabice. Jedna priesvitná (krabica A) a druhá nepriesvitná (krabica B). Hráč si môže zobrať buď obidve krabice, alebo len krabicu B. V krabici A sa nachádza viditeľne 1000 $. Obsah krabice B sa určí nasledovne: Pred začatím hry, predpovedač sa bude snažiť uhádnuť, aké rozhodnutie spraví hráč. Ak predpovedal, že hráč zoberie obidve krabice, krabicu B nechal prázdnu. Ak ale predpovedal, že hráč zoberie iba krabicu B, tak do nej dal 1 000 000 $. Máme informáciu, že predpovedač sa ešte nikdy nepomýlil. Po tom ako hráč vojde do miestnosti a vidí krabice, s ktorými už nikto nebude manipulovať, ako sa má rozhodnúť?
Dve krabice.
Jedna z možností je zobrať obidve krabice.
Podľa tabuľky vidíme, že ak bolo predpovedané zobratie oboch krabíc, nám je najvhodnejšie ich obe zobrať. Ak bolo predpovedané zobratie jedine krabice B, tak vidíme, že sa nám stále oplatí zobrať obe krabice (1 001 000&gt;1 000 000). Preto, nezávisle od predpovede, by sme si mali zobrať obidve krabice.
Jedna krabica.
Keďže máme informáciu o 100% úspešnosti predpovedača a nemáme dôvod si myslieť, že sa teraz pomýli. Všetci čo v minulosti zobrali iba krabicu B, vyhrali 1 000 000 $. Preto máme zobrať iba krabicu B.
Vodné pólo na Letných olympijských hrách 1952

Vodné pólo na Letných olympijských hrách 1952 bol vodnopólový turnaj v rámci multišportového podujatia Letných olympijských hier 1952. Konal sa v Helsinkách, vo Fínsku v dňoch od 29. júla7. augusta 1952, za účasti rekordných 21 tímov. Nováčikom olympijského turnaja boli 5 družstiev: Južná Afrika, Mexiko, Portugalsko, Rumunsko a Sovietsky zväz. Vodnopólový turnaj sa na hrách organizuje od roku 1900 a toto bolo jeho 11. vydanie. Zápasy sa odohrali na plaveckom štadióne Helsingin uimastadion, na ktorom sa konali aj súťaže v plávaní a skokoch do vody. Pôvodne sa mal vodnopólový turnaj uskutočniť na dvoch morských bazénoch Uunisaari a Humallahti, ale kvôli chladu presunula FINA zápasy do Helsingin uimastadion.
Svoj tretí olympijský titul získalo , ktoré sa vo finálovej skupine umiestnilo pred a .
Plavecký štadión.
Plavecký štadión mal pre účely olympijského turnaja kapacitu 9 500 divákov. K pevným sedadlám s 3 500 miestami bol inštalované 2 dočasné drevené tribúny pre 4 000 a 2 000 divákov, ktoré sa po skončení hier demontovali.
Hermogenes z Pergamu

Hermogenes alebo Hermogenés ("Hermogenes", iný prepis: "Hermogenés") bol olympijský víťaz v behu na jedno stadion v roku 29. 
Hermogenes z Pergamu si na 202. olympijských hrách vybojoval víťazstvo v behu na jedno stadion. Beh na vzdialenosť jedného stadia sa v Olympii zaviedol už na počiatku hier, t. j. podľa tradície v roku 776 pred Kr. a bol hlavným pretekom aj po zavedení ďalších súťažných disciplín. Hermogenes dal ako víťaz v behu na jedno stadion 202. olympiáde svoje meno, pretože menom víťazov jednotlivých pretekov v tejto disciplíne sa označovali všetky olympiády.
Olympijské víťazstvo Hermogena je uvedené v zozname olympijských víťazov od starovekého historika Eusebia z Kaisareie, ktorý vo vyhotovovaní tohto zoznamu čerpal z písomností Iulia Africana, autora diel, zachovaných prevažne len vo fragmentoch.
Těšice

Těšice môžu byť:
Korepetítor

Korepetítor () je umelec, spravidla hudobník (dirigent alebo klavirista), nacvičujúci alebo opakujúci so sólovými spevákmi alebo členmi baletu ich úlohy, obvykle za doprovodu klávesového nástroja.
Marťan (film)

Marťan () je americký sci-fi film z roku 2015 založený na rovnomennom románe od Andyho Weira. Režíroval ho Ridley Scott. V hlavnej úlohe Matt Damon stvárnil astronauta, ktorý bol mylne považovaný za mŕtveho a tak ho posádka pri núdzovom opustení planéty Mars, nechala na jej povrchu. Film opisuje jeho boj o prežitie a snahu zachrániť ho.
Producent Simon Kinberg začal pracovať na vývoji filmu po tom, čo mu v marci 2013 20th Century Fox odporučila román, ktorý Drew Goddard adaptoval do scenára a bol pripravený na réžiu. Film sa ale nepohol vpred a Scott nahradil Goddarda, čím bola schválená produkcia s Damonom v hlavnej úlohe. Natáčanie začalo v novembri 2014 a trvalo približne 70 dní. 20 scén bolo postavených v Budapešti, v jednom z najväčších ateliérov na svete. Kulisou pre natáčanie bolo použité tiež údolie Wadi Rum v Jordánsku.
Film mal premiéru 11. septembra 2015 na Toronto International Film Festival a následne 2. októbra 2015 v Spojených štátoch. Film vyšiel v 2D, 3D, IMAX 3D a 4DX. Prijal pozitívne recenzie a zárobok sa vyšplhal na 630 miliónov $, čím sa stal desiatym najlepšie zarábajúcim filmom roku 2015. Tiež obdržal niekoľko ocenení, vrátane Zlatého glóbusu za najlepší film (komédia/muzikál), sedem nominácii na Academy Award či Hugo Award for Best Dramatic Presentation. Damon vyhral Zlatý glóbus za najlepší mužský herecký výkon (komédia/muzikál) a bol nominovaný na Academy Award za najlepší mužský herecký výkon v hlavnej úlohe, Filmovú cenu BAFTA pre najlepšieho herca v hlavnej úlohe a Critic's Choice Award for Best Actor.
Semilasso

Semilasso je kultúrne centrum v brnianskej štvrti Královo Pole, v ulici Palackého (čo. 126), na križovatke s ulicou Kosmova.
História.
Pri cisárskej ceste vedúcej z Brna v smere na Svitavy, na okraji osady Ugartov, súčasti blízkeho Kráľova Pole, vznikol v prvej polovici 19. storočia zájazdový Morgensternův hostinec, ktorý patril k panstvu Schaffgotsch. V 30. rokoch 19. storočia sa tu, na pozvanie majiteľa panstva, na dlhší čas ubytoval knieža Hermann von Pückler-Muskau, okrem iného cestovateľ a spisovateľ, ktorý začal používať pseudonym Tulolasso (t. j. "úplne vyčerpaný" – z motta , t. j. "všetko sa rozbíja, všetko prechádza, všetko unavuje") a po čase Semilasso (t. j. "spolovice oddýchnutý"). Zároveň tu v roku 1836 dokončil svoj cestopis "Semilasso in Afrika" s fiktívnym hrdinom Semilassom, ktorý bol dobovým čitateľským hitom. Aj sám knieža von Pückler-Muskau sa stal miestnou populárnou postavou a dovolil pomenovať hostinec podľa neho: U Semilassa.
Hostinec sa stal kultúrnym centrom Královho Pole, kde sa v zdobenom sále organizovali miestne spoločenské akcie. V roku 1869 bola u Semilassa ukončená trať brnianskej konskej električky a na jeho dvore vznikla jedna z troch vozovieň, využívaná však iba za éry konskej električky. Roku 1900 bola trať z Brna elektrifikovaná. V blízkosti hostinca bol na prelome 19. a 20. storočia vybudovaný kultúrny dom v štýle historizujúcej eklektickej architektúry, ktorý prevzal meno Semilasso. Nová budova disponovala veľkou sálou, reštauráciou i záhradou. Od roku 1904 bol známy ako Robotnícky dom, lebo ho mal v prenájme Královopolský robotnícky spolok. Po druhej svetovej vojne ho pre kultúrne potreby využívala Královopolská strojírna a následne ho spravovalo Obvodné kultúrne a vzdelávacie stredisko Brno V. V priebehu druhej polovice 20. storočia bol kultúrny dom rôzne prestavovaný, napr. v 80. rokoch vznikla necitlivá dvorná dostavba, takže z pôvodnej budovy nakoniec fakticky ostal iba uličný obvodový múr s fasádou.
Roku 1999 bola na budove Semilasso odhalená pamätná tabuľa Karlovi Högerovi, ktorý tu herecky začínal. Z dôvodu neutešeného stavu objektu bola v rokoch 2002 – 2003 vykonaná celková rekonštrukcia podľa projektu ateliéru RAW. Reštauráciu a spoločenskú sálu s predsálim, balkónom a záhradou doplnila nárožná dvojpodlažná kaviareň so sklenenou vežou, ktorá sa stala novou dominantou stavby. Budova je v majetku mesta Brna, samotnú prevádzku kultúrneho centra zaisťuje od roku 2004 súkromná spoločnosť Glanc.
Nevyužívaná budova pôvodného hostinca v susedstve kultúrneho centra (na nároží ulíc Palackého a Metodějovej), ktorá sama pochádzala z druhej polovice 18. storočia, bola zbúraná na jar 2006. Na jej mieste bol v rokoch 2007 – 2009 postavený bytový dom Nové Semilasso.
LG Thrive

LG Thrive P506 je androidový smartfón, ktorý vyrábala spoločnosť LG Electronics. Predstavený a uvedený bol v apríli 2011.
Obsahuje TFT kapacitný dotykový displej s rozlíšením 320 x 480 bodov s bodovou hustotou 180 ppi a operačný systém Android 2.2.
Používa systém na čipe Qualcomm MSM7227 Snapdragon S1 s procesorom 600 MHz ARM 11 a grafickým procesorom Adreno 200. Kapacita vnútorného úložiska je 160 MB, rozšíriteľná microSD kartou do 32 GB, pričom 2 GB karta je súčasťou dodávky. 
Primárna kamera má rozlíšenie 3,15 MP, sekundárna kamera chýba. Batéria je odnímateľná typu Li-Ion s kapacitou 1500 mAh.
TFT

TFT môže byť:
Karlov (prírodná rezervácia)

Karlov je prírodná rezervácia ev. č. 162 neďaleko obce Šanov v okrese Znojmo v nadmorskej výške 195 - 213 metrov. Oblasť spravuje Krajský úrad Juhomoravského kraja.
Ochrana.
Predmetom ochrany je zmiešaný porast v revíri "Horní Hoja".
Anténor z Atén

Anténor alebo Anténór () bol grécky sochár z prelomu 6. a 5. storočia pred Kr.
Anténor bol aténsky sochár, činný približne v rokoch 530 až 500 pred Kr. Vytvoril slávne bronzové súsošie "Harmodia a Aristogeitóna" (známe pod menom "Tyranobijci", ktorí v roku 514 pred Kr. zavraždili aténskeho tyrana Hipparcha). Toto dielo po páde Atén v roku 480 pred Kr. odviezli Peržania, ale už okolo roku 477 pred Kr. bolo nahradené novým súsoším od sochárov Kritia a Nésióta, ktoré v druhom storočí obdivoval aj grécky cestovateľ Pausanias. Anténorovo pôvodne dielo je stratené, nepoznáme jeho podobu (bolo zrejme vytvorené ešte v archaickom štýle). Anténor sa pravdepodobne zaslúžil aj o výzdobu východného štítu Apolónovho chrámu v Delfách.
Z jeho diel sa zachovala socha Kory (681) z aténskej Akropoly. Na podstavci mala nápis, ktorý hlásal, že jej tvorcami boli sochár Anténor a jeho otec Eumaros, slávny maliar (v tom období boli totiž všetky grécke sochy polychrómované). Socha je ženským ekvivalentom kúra, pochádza z obdobia okolo roku 520 pred Kr. a predstavuje ešte typický štýl gréckeho archaického sochárstva. Majestátne pôsobiaca, vyše dvoch metrov vysoká socha je dôkazom architektonického chápania ľudskej postavy, čo zdôrazňuje aj meravosť drapérie a prísna frontálnosť.
Na aténskej Akropole sa našlo vyše sedemdesiat archaických sôch týchto dievčat (kor). Vytvorili ich v 6. storočí pred Kr., sú väčšinou v rúchu s krásnymi záhybmi a s kvetom alebo obetnou nádobou v ruke, a zdá sa, akoby boli pripravené tancovať na počesť niektorej z bohýň. Všetky oživuje záhadný „"archaický úsmev"“.
In Through the Out Door

In Through the Out Door je ôsmy štúdiový album anglickej rockovej skupiny Led Zeppelin. Je zároveň posledným, na ktorý použili nový hudobný materiál. Bol nahrávaný v decembri roku 1978, počas troch týždňov v Polar Studios, v Štokholme, t.j. v štúdiách, ktoré vlastnila skupina ABBA. Album vydalo vydavateľstvo Swan Song Records dňa 15. augusta 1979. "In Through the Out Door" bol ôsmy a posledný album kapely, ktorý sa v USA dostal na vrchol rebríčka a posledný, ktorý skupina vydala pred smrťou ich bubeníka, Johna Bonhama.
Album je odrazom problematického obdobia, ktoré mala skupina pred a počas jeho nahrávania. Spevák skupiny, Robert Plant, a jeho manželka prežili vážnu dopravnú nehodu a ich syn Karac Plant zomrel po chorobe žalúdka. Aj napriek všetkému bol album komerčne úspešný hlavne v USA, kde sa dostal hneď v druhom týždni po vydaní na vrchol rebríčku "Billboardu".
Zoznam skladieb.
Bonusy na edícii Deluxe
Q (časopis)

Q je časopis o populárnej hudbe, ktorý je ako mesačník vydávaný v Spojenom kráľovstve.
Jeho zakladatelia Mark Ellen a David Hepworth boli zdesení stavom vtedajšej hudobnej tlače, o ktorej si mysleli, že ignoruje generáciu starších ľudí, ktorí nakupujú CD - v tej dobe stále novú technológiu. "Q" sa od ostatnej hudobnej tlače líšil tým, že bol mesačník s vysokou úrovňou fotografie a tlače. Pôvodne sa mal časopis nazývať „"Cue"“, no názov bol zmenený, aby nebol omylom pokladaný za časopis o snookri. Ďalší dôvod, uvedený v dvestom vydaní bol, že jednopísmenný názov bude na novinových stánkoch lepšie viditeľný. V januári 2008 predala EMAP magazín "Q" spoločnosti Bauer Media Group.
Kritika.
Niektorí kritici a čitatelia sa domnievajú, že časopis stratil svoju britkosť a teraz hrá na istotu čo sa týka tém článkov a zameriava sa viac na obľúbenosť kapiel ako na ich hudbu. Zlomovým bodom je päťhviezdičkové hodnotenie albumu Oasis "Be Here Now" (1997), ktorý bol vo všeobecnosti veľmi kritizovaný a následne samotným skladateľom Oasis, Noelom Gallagherom, zavrhnutý.
LG Spectrum

LG Spectrum VS920 je androidový smartfón, ktorý vyrábala spoločnosť LG Electronics. Predstavili a uviedli ho v januári 2012.
Obsahuje IPS LCD kapacitný dotykový displej s uhlopriečkou 4,5 palcov s rozlíšením 720 x 1280 bodov s bodovou hustotou 326 ppi a operačný systém Android 2.3.
Používa systém na čipe Qualcomm MSM8660 Snapdragon S3 s procesorom Dual-core 1,5 GHz Scorpion a grafický procesor Adreno 220. Kapacita vnútorného úložiska je 4 GB, rozšíriteľná microSD kartou do 32 GB, pričom 16 GB karta je súčasťou dodávky a pamäť RAM je 1 GB. 
Primárna kamera má rozlíšenie 8 MP, sekundárna 1,3 MP. Batéria je odnímateľná typu Li-Ion s kapacitou 1830 mAh.
Na Kocourkách

Na Kocourkách je prírodná rezervácia ev. č. 261 neďaleko obce Dobelice v okrese Znojmo v nadmorskej výške 305 - 319 metrov. Oblasť spravuje AOPK ČR.
Ochrana.
Predmetom ochrany sú teplomilné rastlinné spoločenstvá so zastúpením radu vzácnych a ohrozených druhov rastlín a živočíchov. Z rastlín sa tu vyskytujú napr. kosatec piesočný, poniklec veľkokvetý a lúčny, divozel tmavočervený, iskerník ilýrsky, zlatovlások obyčajný, zo živočíchov modlivka zelená, jašterica krátkohlavá, penica jarabá. Na králičie nory je viazaný vzácny skarabeusovitý chrobák "Trox eversmanni" alebo bystruška "Pristonychus terricola".
LG Spectrum II

LG Spectrum II 4G VS930 je androidový smartfón, ktorý vyrábala spoločnosť LG Electronics. Predstavený a uvedený bol v októbri 2012.
Obsahuje IPS LCD kapacitný dotykový displej s uhlopriečkou 4,7 palcov s rozlíšením 720 x 1280 bodov s bodovou hustotou 312 ppi a operačný systém Android 4.0.
Používa systém na čipe Qualcomm MSM8960 Snapdragon S4 Plus s procesorom Dual-core 1,5 GHz Krait a grafický procesor Adreno 225. Kapacita vnútorného úložiska je 16 GB, rozšíriteľná microSD kartou do 32 GB a pamäť RAM je 1 GB. 
Primárna kamera má rozlíšenie 8 MP, sekundárna 1,3 MP. Batéria je odnímateľná typu Li-Ion s kapacitou 2150 mAh.
LG Intuition

LG Intuition VS950 je androidový smartfón, ktorý vyrábala spoločnosť LG Electronics. Predstavený a uvedený bol v septembri 2012.
Obsahuje IPS LCD kapacitný dotykový displej s uhlopriečkou 5,0 palcov s rozlíšením 768 x 1024 bodov s bodovou hustotou 256 ppi a operačný systém Android 4.0.4.
Poháňa ho procesor Dual-core 1,5 GHz. Kapacita vnútorného úložiska je 32 GB a pamäť RAM je 1 GB. 
Primárna kamera má rozlíšenie 8 MP, sekundárna 1,3 MP. Batéria je odnímateľná typu Li-Po s kapacitou 2080 mAh.
LG Connect 4G

LG Connect 4G MS840 je androidový smartfón, ktorý vyrábala spoločnosť LG Electronics. Predstavený bol v januári a uvedený vo februári 2012.
Obsahuje TFT LCD kapacitný dotykový displej s uhlopriečkou 4,0 palcov s rozlíšením 480 x 800 bodov s bodovou hustotou 242 ppi a operačný systém Android 2.3.5.
Poháňa ho čipset Qualcomm MSM8660 Snapdragon S3 s procesorom Dual-core 1,2 GHz Scorpion a grafický procesor Adreno 220. Kapacita vnútorného úložiska je 4 GB, rozšíriteľná microSD kartou do 32 GB, pričom 2 GB karta je súčasťou balenia a pamäť RAM je 1 GB. 
Primárna kamera má rozlíšenie 5 MP, sekundárna rozlíšenie VGA. Batéria je odnímateľná typu Li-Ion s kapacitou 1540 mAh.
LG Optimus Elite

LG Optimus Elite LS696 je androidový smartfón, ktorý vyrábala spoločnosť LG Electronics. Predstavený a uvedený bol v máji 2012.
Obsahuje TFT LCD kapacitný dotykový displej s uhlopriečkou 3,5 palcov s rozlíšením 320 x 480 bodov s bodovou hustotou 165 ppi a operačný systém Android 2.3.7.
Poháňa ho čipset Qualcomm MSM8655 Snapdragon S2 s procesorom 800 MHz a grafický procesor Adreno 205. Kapacita vnútorného úložiska je 4 GB, rozšíriteľná microSD kartou do 32 GB a pamäť RAM je 512 MB. 
Primárna kamera má rozlíšenie 5 MP, sekundárna kamera chýba. Batéria je odnímateľná typu Li-Ion s kapacitou 1520 mAh.
LG Splendor

LG Splendor US730 je androidový smartfón, ktorý vyrábala spoločnosť LG Electronics. Predstavený a uvedený bol v septembri 2012.
Obsahuje IPS LCD kapacitný dotykový displej s uhlopriečkou 4,3 palcov s rozlíšením 480 x 800 bodov s bodovou hustotou 217 ppi a operačný systém Android 4.0.4.
Poháňa ho čipset Qualcomm MSM8655 Snapdragon S2 s procesorom 1,0 GHz Scorpion a grafický procesor Adreno 205. Kapacita vnútorného úložiska je 4 GB, rozšíriteľná microSD kartou do 32 GB, pričom 4 GB karta je súčasťou balenia a pamäť RAM je 768 MB. 
Primárna kamera má rozlíšenie 5 MP, sekundárna má rozlíšenie VGA. Batéria je odnímateľná typu Li-Ion s kapacitou 1700 mAh.
LG Optimus Zone

LG Optimus Zone VS410 je androidový smartfón, ktorý vyrábala spoločnosť LG Electronics. Predstavený a uvedený bol v júni 2013.
Obsahuje TFT LCD kapacitný dotykový displej s uhlopriečkou 3,2 palcov s rozlíšením 240 x 320 bodov s bodovou hustotou 125 ppi a operačný systém Android 2.3.6.
Poháňa ho procesor 800 MHz, kapacita vnútorného úložiska je 4 GB, rozšíriteľná microSD kartou do 32 GB a pamäť RAM je 512 MB. 
Primárna kamera má rozlíšenie 3,15 MP, sekundárna kamera chýba. Batéria je odnímateľná typu Li-Ion s kapacitou 1540 mAh.
LG Enact

LG Enact VS890 je androidový smartfón, ktorý vyrábala spoločnosť LG Electronics. Predstavený a uvedený bol v auguste 2013.
Obsahuje TFT LCD kapacitný dotykový displej s uhlopriečkou 4,0 palcov s rozlíšením 480 x 800 bodov s bodovou hustotou 233 ppi a operačný systém Android 4.1.2.
Používa čipset Qualcomm MSM8930 Snapdragon 400 s procesorom Dual-core 1,2 GHz Krait a grafický procesor Adreno 305. Kapacita vnútorného úložiska je 8 GB, rozšíriteľná microSD kartou do 64 GB a pamäť RAM je 1 GB. 
Primárna kamera má rozlíšenie 5 MP, sekundárna kamera má rozlíšenie VGA. Batéria je odnímateľná typu Li-Ion s kapacitou 2460 mAh.
A.S. Ekpedeftirion Duka

A.S. Ekpedeftirion Duka () môže byť:
Taissa Farmigová

Taissa Farmigová (* 17. august, 1994, Clifton, New Jersey,Spojené štáty) je americká herečka ukrajinskej národnosti. Prvýkrát si zahrala vo filme Higher Ground (2011) aj so svojou sestrou, Verou Farmiga. Zažiarila v seriáli American Horror Story a americkom horrore na základe skutočných udalostí "Mníška" (2018). 
Životopis.
Taissa sa narodila v auguste 1994 v New Jersey. Je najmladšia zo siedmych detí a jej rodičia sú ukrajinského pôvodu. Jej sestrou je herečka Vera Farmiga, ktorá Taissu prehovorila na to, stať sa herečkou, pretože v nej videla talent. Obsadila ju do filmu "Higher Ground", ktorý režírovala sama Vera. Objavuje sa aj v seriáli American Horror Story. V roku 2018 stvárnila postavu sestry Irene v mysterióznom americkom horore "Mníška".
A.S. Filippos Verias

A.S. Filippos Verias () môže byť:
Absolution

Absolution môže byť:
Ahronomične

Ahronomične môže byť:
Anenské údolí

Anenské údolí môže byť:
Katarzia (pesničkárka)

Katarzia, vlastným menom Katarína Kubošiová (* 9. február 1989, Nitra) je slovenská speváčka, textárka a hudobná producentka.
Vyštudovala filmovú scenáristiku a dramaturgiu na Filmovej a televíznej fakulte VŠMU v Bratislave. Prvú pesničku, „Home“, zložila v šestnástich rokoch v USA, keď rok študovala v Tulse. Prvý koncert s repertoárom vlastných piesní odohrala v roku 2012 v bratislavskom klube Nu Spirit. Pre Slovenské národné divadlo vytvorila texty a hudbu k predstaveniu "Antigona" spolu s Jonatánom Pastirčákom. 
Pracuje ako textárka, speváčka a hudobná skladateľka. V roku 2018 sa zúčastnila prestížnej Red Bull Music Academy v Berlíne ako jedna z 30 mladých producentov vybraných spomedzi 5000 prihlášok z celého sveta.
Od roku 2015 žije v Prahe a hrá s elektronickými producentmi Jonatánom Pastirčákom, Oliverom Torrom alebo Aid Kidom. 
Diskografia.
Na album coverov Davida Kollera "David Koller &amp; Friends" (2016) producentsky prerobila pieseň „Záchranár“.
Bludovice

Bludovice môžu byť:
Roľnícke hlasy

Roľnícke hlasy bol týždenník, ktorý vychádzal na Slovensku v 20-ych rokoch 20. storočia.
Noviny vychádzali v Trnave, potom v Bratislave raz týždenne. Noviny mali prílohu "Praktický hospodár".
Periodicita.
Týždenník predtým vychádzal pod názvom Katolícke hlasy.
Viera Štupáková

PhDr. Viera Štupáková (* 27. september 1952, Kežmarok) je slovenská pedagogička, diplomatka, aktívna najmä v oblasti slovenskej diplomacie.
Profesionálna činnosť.
Na začiatku profesionálnej kariéry pôsobila na popradskom gymnáziu a na jazykovej škole kde učila slovenčinu, francúzštinu a španielčinu.
Znalosť jazykov.
slovenčina, francúzština, španielčina, angličtina, rumunčina, ruština
Slovenská otčina

Slovenská otčina bol časopis, ktorý vychádzal na Slovensku v 20. rokoch 20. storočia.
Časopis vychádzal v Žiline mesačne dva razy.
Adaios

Adaios (, ) môže byť:
Coda

Coda je deviaty a posledný štúdiový album anglickej rockovej skupiny Led Zeppelin. Vyšiel v roku 1982, dva roky po smrti bubeníka Johna Bonhama a po oficiálnom ozname o rozpade kapely. Album obsahuje zbierku nepoužitých nahrávok, ktoré sa zachovali väčšinou z príprav v štúdiách počas ich dvanásťročnej kariéry. 
Výraz „coda“ je v hudobnej notácii názov značky (), ktorá v hudbe označuje zvláštnu samostatnú časť skladby. Táto časť, na rozdiel od bežného striedania fráz a refrénov, sa hrá iba raz v úplnom závere skladby.
Rebríčky.
K albumu nevyšli komerčné single. Napriek tomu sa tri z nahrávok umiestňovali v nezávislých rádiách. Tieto skladby debutovali v hodnotení časopisu "Billboard", ktorý poznáme ako Mainstream Rock Tracks. Tento rebríček do 21. marca 1981 neexistoval.
The Song Remains the Same (film)

The Song Remains the Same je koncertný film anglickej rockovej skupiny Led Zeppelin. Film pochádza z troch nocí keď vystúpili počas ich koncertného turné po Severnej Amerike v roku 1973 v newyorskej Madison Square Garden. Súčasťou filmu sú aj zábery z nahrávacích štúdií Shepperton Studios. 
Film mal svoju premiéru o tri roky neskôr, 20. okróbra 1976, v kine Cinema I New York a 22. okróbra 1976 v Fox Wilshire v Los Angeles. O dva týždne sa konala jeho premiéra v Spojenom kráľovstve v lodýnskom kine Warner West End Cinema. Súčasťou filmu je aj jeho rovnomenný soundtrack, "The Song Remains the Same". Film na DVD vyšiel 31. decembra 1999. Reedícia filmu s novými prídavkami vydali na nosičoch DVD, HD DVD a na Blu-ray Disc Warner Home Video dňa 20. novembra 2007.
Už od konca 60. rokov mala skupina Led Zeppelin plány natočiť film. Viacero nasledujúcich pokusov niečo nakrútiť bolo neúspešných. Niektoré zo snímok, ktoré vznikli 9. januára 1970 v Royal Albert Hall boli pre nízku kvalitu zavrhnuté a vyšli v roku 2003 v remastrovanej verzii pod názvom "Led Zeppelin DVD".
Dňa 20. júla sa počas turné po USA v roku 1973, manažér skupiny, Peter Grant, so svojim známym, režisérom Joeom Massotom a požiadal ho aby zdokumentoval ich cestu po koncertných sálach krajine. Potom ako registrovali aký úspech kapela u publika v krajine má, Jimmi Page sa rozhodol, osloviť ho aby sa ujal réžie pokusu o realizáciu celovečerného koncertného filmu. Pristávanie ich súkromným lietadlom, "The Starship", filmovali pred vystúpením 24. júla, ktoré sa konalo na Three Rivers Stadium v Pittsburghu. K nakrúcaniu na troch po sebe nasledujúcich koncertoch, ktoré sa konali 27.-29. júla 1973 v New Yorku v Madison Square Garden. 
Napriek všetkým technickým nedostatkom je pre súčasnosť tento film cenným historickým dokumentom, ktorý dáva náhľad na obdobie, kedy bola kapela Led Zeppelin na vrchole svojej slávy. Dosť presne predvádza excesy hudobného biznisu 70. rokov 20. storočia.
Slnko v sieti 2017

7. ročník odovzdávania cien Slnko v sieti sa uskutočnil 7. apríla 2017 v budove Starej tržnice v Bratislave. O nomináciách, respektíve držiteľoch cien za rok 2016 rozhodovali v dvojkolovom hlasovaní členovia Slovenskej filmovej a televíznej akadémie (SFTA).
V aktuálnom ročníku sa súťažilo v 16 štatutárnych kategóriách, mimo súťaž bola udelená divácka cena, a to o najpopulárnejší film, prípadne dokument. Hlasovanie v neštatutárnej kategórii bolo zahájené formou online ankety, ktorá trvala od 10. do 31. marca. Traja z vyžrebovaných účastníkov obdržali, okrem iného, dva lístky na slávnostný ceremoniál. 
Termíny ani dĺžku hlasovania v jednotlivých kolách SFTA nezverejnila. Posledný termín pre prihlásenie diel a ich tvorivých výkonov do súťaže vypršal 31. januára, konečné nominácie vyhlásili 7. marca. Všetky nominované počiny uviedli počas výročnej bilančnej prehliadky "Týždeň slovenského filmu", ktorá sa konala v bratislavskom kine Lumière (bývalé Charlie centrum) v dňoch 3. až 9. apríla 2017. Deň pred jej zahájením odpremietali i retrospektívu z tvorby Rudolfa Urca, ktorý bol poctený cenou za celoživotné dielo.
Majstrovstvá Slovenskej republiky žiakov v rapid šachu

Majstrovstvá Slovenskej republiky žiakov v rapid šachu je pravidelná súťaž žiakov základných a stredných škôl v rapid šachu. Do finálového turnaja sa kvalifikujú najlepší hráči z okresných a potom krajských kôl súťaže. Finálový turnaj sa hráva v prvej polovici decembra.
Finálový turnaj.
Finálový turnaj sa konal v týchto mestách:
Dušková

Dušková je ženská podoba priezviska Duško, Duška alebo Dušek napr.:
Podhradské skály

Podhradské skály je prírodná rezervácia ev. č. 1948 neďaleko obce Korolupy v okrese Znojmo v nadmorskej výške 350 - 447 metrov. Oblasť spravuje AOPK ČR.
Ochrana.
Predmetom ochrany sú kolmé skalné steny a strmé svahy nad ľavým brehom rieky Dyje, na ktorých sa nachádzajú významné rastlinné spoločenstvá.
Gringo

Gringo (žen. rod: gringa) je výraz, ktorý v španielčine znamená:
V španielčine sa slovo gringo používa nielen ako podstatné meno, ale aj ako prídavné meno.
V brazílskej portugalčine výraz gringo [vyslov: grĩgu], ako podstatné meno prevzaté zo španielčiny, znamená všeobecne cudzinca, osobu nenarodenú v Brazílii (regionálne aj špecificky: cudzinca predávajúceho tovar).
Podľa slovenských slovníkov výraz gringo, ako podstatné meno prevzaté zo španielčiny, znamená v Latinskej Amerike bieleho (najmä anglosaského) cudzinca.
Anglické slovníky výraz gringo [vyslov: gringou], ako podstatné (zriedkavo aj prídavné) meno prevzaté zo španielčiny, vykladajú rôzne, napr.:
Soňa Smolová

JUDr. Soňa Smolová (* 5. september 1951, Bratislava) je slovenská sudkyňa, aktívna najmä v oblasti trestného práva.
Znalosť jazykov.
slovenčina, francúzština, ruština
ATN

ATN môže byť:
Vnútorné Hebridy

Vnútorné Hebridy (slovenský normovaný názov) (, ) je názov skupiny ostrovov, ležiacich v blízkosti západného pobrežia Škótska. Ležia juhovýchodne od Vonkajších Hebríd, spolu s ktorými tvoria rozsiahlejšie súostrovie - Hebridy. Od Vonkajších Hebríd ich oddeľuje Minčský prieliv.
Vnútorné Hebridy sú súčasťou dvoch správnych oblastí, väčšina ostrovov patrí do oblasti "Argyll a Bute", kým ostrov Skye a niekoľko ostrovčekov patrí do oblasti "Higland".
Vnútorné Hebridy pozostávajú z 35 obývaných ostrovov a niekoľko desiatok neobývaných (44 neobývaných má rozlohu väčšiu ako ). Hlavné ekonomické aktivity na ostrovoch sú popri cestovnom ruchu rybolov, pálenie whisky a chov oviec. Podnebie ostrovov je mierne oceánske.
Rozloha súostrovia je približne . Počet obyvateľov dosahuje len niečo pod 20-tisíc, v roku 2011 mali ostrovy 18 948 obyvateľov. Hustota zaľudnenia je tak 4,6 ľudí na km².
Ostrovy sú zároveň jednou z mála posledných oblastí, kde sa hovorí po škótskogaelsky.
Dwight Worker

Dwight Worker je Američan, ktorý utiekol z väzenia Palacio de Lecumberri v Mexiko City v Mexiku.
Útek z väzenia.
Dwighta Workera uväznili dňa 8. decembra 1973. Podarilo sa mu utiecť o dva roky neskôr, dňa 17. decembra 1975. K úteku mu pomohlo to, že sa prezliekol za ženu. Za trest uväznili pätnásť väzenských dozorcov.
K úteku mu pomáhala aj jeho manželka Barbara (za slobodna Chilcoate), ktorá ho stretla po prvýkrát vo väzení, keď za ním prišla na návštevu so svojim kamarátom. Vydala sa za neho dňa 17. decembra 1975 dve hodiny pred útekom.
Dwight Worker sa stal druhým väzňom, ktorému sa podarilo utiecť z väzenia Palacio de Lecumberri v Mexiko City v Mexiku. Prvým, ktorému sa to podarilo, bol Pancho Villa.
V roku 1977 napísali manželia Dwight a Barbara Worker knihu o úteku z väzenia "Escape" (ISBN 0-913374-76-8).
Kéfisodotos Starší

Kéfisodotos () bol grécky sochár v 4. storočí pred Kr.
Aténsky sochár Kéfisodotos bol žiakom svojho otca Praxitela, ktorý spolu s Feidiom pracoval na Akropole. Antika si ho cenila ako vynikajúceho umelca. Vyzdvihovala najmä jeho sochu Atény v Pireu, súsošie Múz a výzdobu jedného z Diových oltárov. Starovekého cestovateľa Pausania upútalo v Tébach súsošie bohyne Tychy a malého Pluta, ktoré porovnával s podobným Kéfisodotovým dielom: „"Vložiť Pluta do rúk Tychy (Náhody) ako matky alebo opatrovateľky považujem za múdry nápad, rovnako vhodný, ako ho spodobňuje Kéfisodotos. Tento muž vytvoril Aténčanom sochu Eirény, držiacu na rukách Pluta."“
Súsošie "Eirény a Pluta" (zosobnenie Mieru, prinášajúceho Hojnosť) je jediné zachovalé dielo (v kópii), ktoré sa mu môže s istotou pripísať. Vytvoril ho na pamiatku mieru medzi Aténami a Spartou roku 374 pred Kr., a bezpochyby vyjadrovalo nádej na šťastnejšie časy. Socha sa zachovala v mnohých kópiách. Originál sa nachádzal na agore v Aténach.
V tomto majstrovskom diele poznať typickú grécku (aténsku) sochársku školu 4. storočia pred Kr., ako je dokonalé stvárňovanie drapérie i grandiózna technika, zachycujúca tie najjemnejšie detaily, ale v porovnaní s inými prácami badať v ňom už nový prvok, a to nežný materinský výraz bohyne, hladkajúci pohľadom malého Pluta, ktorého drží na rukách.
Ozajstnú umeleckú revolúciu do aténskej sochárskej školy po veľkých majstroch druhej generácie (po Feidiovi) však priniesol jeho syn, ktorý sa po starom otcovi volal Praxiteles.
André Scala

André Scala (* 1. marec 1950, Paríž) je francúzsky filozof a univerzitný pedagóg.
Život.
Študoval filozofiu v Experimentálnom univerzitnom centre vo Vincennes ("Centre universitaire expérimental de Vincennes"). Vyučuje filozofiu, má titul agrégé (pedagogický titul oprávňujúci vyučovať na stredných a vysokých školách). Na "L’école d’Art intercommunale" v Digne-les-Bains (IDBL) prednášal filozofiu umenia.
Éliane Escoubasová

Éliane Escoubasová je francúzska filozofka, historička filozofie a prekladateľka. Patrí k fenomenologickej škole a pracuje v oblasti nemeckej filozofie, filozofie umenia a fenomenologickej psychiatrie (čiže "Daseinsanalýzy"). Učila na Univerzite Paríž XII Val-de-Marne, dnes je emeritnou profesorkou tejto univerzity. Je členkou redakčnej rady časopisu "La part de l'Œil" (Brusel, Akadémia krásnych umení) a do roku 2006 viedla edíciu "Philosophica" vo vydavateľstve "Presses universitaires du Mirail". Spolu s Françoise Dasturovou organizuje parížske semináre "Daseinsanalýzy" na Sorbonne.
Françoise Bonardelová

Françoise Bonardelová je francúzska filozofka a esejistka. Univerzitnú dráhu začala na Savojskej univerzite, na ktorej vyučovala v rokoch 19801989. Je profesorkou na Univerzite Paríž I Panthéon-Sorbonne (dnes emeritnou), kde prednášala filozofiu náboženstva od roku 1990 do roku 2010. Je tiež správkyňou Ústavu pre budhistické skúmania.
Je odborníčkou na doktríny hermetizmu, alchýmie a budhizmu. Bola žiačkou Gilberta Duranda. Dizertačnú prácu po prepracovaní uverejnila v roku 1993 pod názvom "Filozofia alchýmie: Veľké dielo a modernita". Záujem jej posledných prác sa presunul k štúdiu cieľov, ktoré sleduje kultúra (ako sú identita, múdrosť a i.). Medzi dvoma úskaliami, ktorými sú vlastenecké zakorenenie a relativizmus globalizovanej konzumnej spoločnosti, ponúka tretiu cestu, ktorá by bola špecificky európska, a to duchovné znovuzrodenie cez "veľkú kultúru" Renesancie a Osvietenstva.
Růžový vrch

Růžový vrch je prírodná rezervácia ev. č. 1846 neďaleko obce Chvalatice v okrese Znojmo v nadmorskej výške 350 - 426 metrov. Oblasť spravuje AOPK ČR.
Ochrana.
Predmetom ochrany sú prirodzené rastlinné spoločenstvá na prudkých, skalnatých zrázoch nad riekou Dyje s vysokou biologickou a estetickou hodnotou.
Pavol Lím

 
Ing. Pavol Lím (* 8. september 1940, Československo) je slovenský moderátor, slobodný umelec, ktorý významným spôsobom prispieva k trvalo udržateľnému rozvoju krajiny.
Životopis.
V 70. rokoch vyštudoval v Prahe zahraničný obchod. Pôsobil ako znalec a moderátor programov o vážnej hudbe. Od roku 1972 sa stal umelcom v slobodnom povolaní. Pavol Lím v roku 1974 založil medzinárodný festival filmov o trvalo udržateľnom rozvoji pod názvom Ekotopfilm, ktorý je najstarším filmovým festivalom svojho druhu na svete. Festival sa venuje novým technológiám, technike, vede, výskumu, životnému prostrediu a ekológii. Dodnes je jeho generálnym riaditeľom.. Žije v Bratislave.
Evanjelický kostol vo Vlachove

Evanjelický kostol vo Vlachove je pôvodne gotický kostol, ktorý bol vyhlásený za národnú kultúrnu pamiatku dňa 1. januára 1988. Z architektonického hľadiska ide o neveľkú jednoloďovú stavbu s oblým záverom presbytéria a západne predstavanou vežou. Kostol je súčasťou ohradeného areálu.
História.
Kostol Evanjelickej cirkvi a. v. vznikol pravdepodobne koncom 15. storočia už vo svojom súčasnom rozsahu. Miestna tradícia hovorí, že bol vybudovaný Husitmi. Opevnenie kostola v podobe múru so strieľňami bolo vybudované v 17. storočí, v období stavovských povstaní. Podľa historických prameňov bolo pôvodné patrocínium kostola Očisťovania Panny Márie.
Zásadnou prestavbou prešiel kostol okolo roku 1870, kedy sa nachádzal v zlom technickom stave. Na prestavbu kostola vtedy prispel aj gróf Emanuel Andráši. Vtedy došlo k novému zaklenutiu lode aj presbytéria. Z pôvodného gotického kostola teda ostali stáť len obvodové múry a veža. Po požiari v roku 1904 bol znovu obnovovaný. Posledná obnova sa uskutočnila v rokoch 1948 - 1950.
Zariadenie kostola.
V podveží kostola sa nachádzajú železné kované dvere pochádzajúce zo 16. storočia osadené do gotického portálu. Priestor podvežia je zaklenutý valenou klenbou a obsahuje pôvodné gotické okná s osteniami. Oltár je eklektický, vznikol okolo roku 1880 v súvislosti s prestavbou kostola. Na empore je umiestnený organový pozitív od Tobiáša Kirnera z roku 1875. Na veži kostola je umiestnených päť zvonov pochádzajúcich z rokov 1904 a 1922. Prítomnosť fresiek, ktoré uvádza súpis kostolov ostrihomskej arcidiecézy z rokov 1733 – 1737, sa zatiaľ nepotvrdila.
Lipa striebristá

Lipa striebristá (iné názvy: lipa strieborná, lipa plstnatá; lat. "Tilia tomentosa", "Tilia argentea") je opadavý strom dorastajúci výšky . Listy sú srdcovité, na rube nápadne belavo plstnaté. Strom pochádza z juhovýchodnej Európy a na Slovensku je pestovaný ako parková a okrasná drevina. Nektár kvetov tejto lipy je známy svojou jedovatosťou pre včely a najmä pre čmeliaky.
Opis.
Lipa striebristá je mohutný opadavý strom dorastajúci výšky 20 až 30, výnimočne až 40 metrov. Koruna je široko kužeľovitá, borka je sivá a dlho hladká. Letorasty aj púčiky sú sivasto plstnaté. Listy sú srdcovité, na líci tmavozelené, na rube bielošedé plstnaté hviezdovitými chĺpkami. Čepeľ listov je 7 až 10 cm dlhá, na okraji 1-2x pílovitá a niekedy plytko laločnatá. Stopka je plstnatá a dosahuje asi polovice dĺžky čepele. Kvetenstvo obsahuje 3 až 10 kvetov podopretých listeňom. Na ploche listeňa sú hviezdovité chĺpky. Kvety sú svetlo žlté, silne vonné. Tyčinky sú kratšie ako korunné lístky. Okrem plodných tyčiniek sú prítomné aj sterilné patyčinky. Plodom je drevnatý, elipsoidný až takmer guľovitý, nezreteľne rebrovaný oriešok s plstnatým oplodím.
Rozšírenie.
Lipa striebristá pochádza z juhovýchodnej Európy, na sever zasahuje až po Maďarsko, inak rastie tiež na z. Ukrajine, v Rumunsku, v býv. Juhoslávii a v Bulharsku. Niekedy je ako miesto pôvodu udávaná aj Malá Ázia, tunajšie údaje sa však pravdepodobne vzťahujú k príbuznému druhu, lipe stopkatej ("Tilia petiolaris").
Jedovatosť.
Nektár prítomný v kvetoch lipy striebristej pôsobí toxicky na niektorý blanokrídly hmyz, najmä na čmeliaky a v menšej miere aj na včely. Ako účinná látka bol v nektáry zistený jednoduchý cukor, manóza. Včely, osy a čmeliaky tento cukor nedokážu stráviť, pretože im k tomu chýba enzým, fosfomanóza izomeráza, ktorý pri tráviacich procesoch premieňa manóza-6-fosfát na fruktóza-6-fosfát, ktorý je potom ďalej metabolizovaný. Manóza-6-fosfát sa v telách včiel hromadí a pri nadmernom množstve vedie k ochrnutiu a smrti. U včely medonosnej bola zistená úmrtnosť okolo 1% z celkového počtu jedincov navštevujúcich kvety tejto lipy. U čmeliakov bol tento podiel vyšší a dosahoval rozmedzie 5 až 8%.
Význam.
Lipa striebristá je na Slovensku vysadzovaná ako okrasný strom v intravilánoch obcí, parkoch a arborétach. Existujú aj málopočetné okrasné kultivary, napr. 'Rhodopetala' s červenými pukmi a ružovofialovými korunnými plátkami, 'Princeton' a 'Sashazam' s pyramidálnym vzrastom, guľovito rastúce 'Silver Globe' a iné.
Page and Plant

Page and Plant je názov zoskupenia pod ktorým nahrávala a absolvovala koncertné turné v polovici 90. rokov 20. storočia dvojica bývalých členov kapely Led Zeppelin, Jimmy Page a Robert Plant. Spojili sa v roku 1994 a po nahratí prvého a úspešného albumu sa rozhodli pre svetové turné. Po ňom nasledoval druhý album, a ešte ďalšie turné. Po turné sa v roku 1998 rozišli. Ku krátkemu takémuto spojeniu dvojice týchto hudobníkov došlo ešte v roku 2001.
Tisová stráň

Tisová stráň je prírodná rezervácia ev. č. 1833 neďaleko obce Lančov v okrese Znojmo v nadmorskej výške 350 - 444 metrov. Oblasť spravuje AOPK ČR.
Ochrana.
Predmetom ochrany je druhovo aj vekovo silne diferencovaný lesný porast severnej expozície s prirodzeným výskytom tisu obyčajného a mesačnice trvácej v bylinnom poschodí.
Bron-Yr-Aur

Bron-Yr-Aur (, v širšom zmysle slova „kopec zlata“, či „kopec zo zlata“; je súkromná usadlosť z 18. storočia, na vzdialenom okraji Machynlleth vo Walese. Táto usadlosť sa stala známa v súvislosti s anglickou rockovou skupinou Led Zeppelin.
V 50. rokoch 20. storočia sa táto vidiecka usadlosť dostala do vlastníctva rodiny budúceho speváka Led Zeppelin, Roberta Planta. Využívali ju ako víkendovú chalupu. V roku 1970 sa na tomto mieste zdržiavali Plant a gitarista skupiny, Jimmy Page. Bolo to po dlhom a vyčerpávajúcom severoamerickom koncertnom turné. Napriek tomu, že nemali k dispozícii tečúcu vodu a elektrinu v pokoji tohto prostredia napísali a nahrali niektoré časti ich tretieho štúdiového album, "Led Zeppelin III". Spolu s nimi na usadlosti bola Plantova manželka Maureen s osemnásťmesačnou dcérkou Carmen, Pageova priateľka Charlotte Martin a členovia koncertného štábu skupiny Led Zeppelin, Clive Coulson a Sandy MacGregor.
Zo spolupráce medzi Pageom a Plantom na usadlosti Bron-Yr-Aur v roku 1970 pochádzajú aj piesne „Over the Hills and Far Away“ a „The Crunge“ (obidve z albumu "Houses of the Holy"), ďalej „The Rover“, „Bron-Yr-Aur“ a „Down by the Seaside“ z albumu "Physical Graffiti", „Poor Tom“ za albumu "Coda" a tri piesne použité na "Led Zeppelin III": „Friends“, „Bron-Y-Aur Stomp“ a „That's the Way“. Dve skladby, „Another Way To Wales“ a „I Wanna Be Her Man“ sa na oficiálne hudobné albumy skupiny Led Zeppelin nedostali.
The Song Remains the Same

The Song Remains the Same je koncertný soundtrack rovnomenného filmu, ktorý v októbri roku 1976, pôvodne na dvojalbume pod značkou Swan Song Records, vyšiel anglickej rockovej skupine Led Zeppelin. Neskôr, v roku 2007, bola publikovaná jeho reedícia.
Nahrávka filmu a albumu vznikla počas troch nocí na koncertoch, ktoré sa konali počas severoamerického turné v roku 1973 medzi 27.29. júlom v newyorskej Madison Square Garden. Všetky koncerty nahral na mobilnom štúdiu Wallyho Heidera hudobný producent Eddie Kramer. Neskôr ho zmixoval v ateliéroch Electric Lady Studios (New York) a Trident Studios (Londýn). Na obale albumu je obrázok schátraného domu londýnskeho filmového štúdia na Old Street, kde sa skupina pripravovala pred turné v roku 1973.
Na remastrovanej reedícii soundtracku z novembra roku 2007 pribudlo šesť skladieb, ktoré neboli na pôvodnej edícii: „Black Dog“, „Over the Hills and Far Away“, „Misty Mountain Hop“, „Since I've Been Loving You“, „The Ocean“ a „Heartbreaker“ a nové poznámky, ktoré napísal Cameron Crowe.
Praxiteles Starší

Praxiteles alebo Praxitelés () bol grécky sochár v 5. storočí pred Kr.
Sochár Praxiteles Starší pochádzal z Atén. Niektorí odborníci ho považujú za žiaka sochárskeho majstra Kalamida a za otca sochára Kéfisodota. Svoju umeleckú činnosť vykonával približne v rokoch 445 až 425 pred Kr. a inšpirovali ho i diela Feidia, s ktorým pracoval na Akropole. Špecializoval sa na odlievanie z bronzu a je možné, že pomáhal Feidiovi pri realizácii veľkej bronzovej sochy "Atény Promachos".
Z jeho diel sa nič nezachovalo, ale traduje sa, že bol autorom sochy bohyne Héry z chrámu v Platajách, ktorá je známa z viacerých rímskych kópií. Je možné, že originál tejto sochy bol predlohou aj grandiózne stvárneného diela "Héry Barberiniovcov", ktorej držanie tela, jemné detaily a dokonale vytvarované drapérie prezrádzajú príslužnosť k Feidiovej škole.
Zo staroveku máme o staršom Praxitelovi dve písomné správy aj to iba od autorov schólií (poznámok na okraji starých gréckych textov), a to v Aristeidovom diele "Panathenaikos" (187, 20) a v Theokritovej "Eidylii" (5, 105.), preto niektorí znalci pochybujú či skutočne existoval.
Cena Grammy za najlepší R&amp;B album

Cena Grammy za najlepší R&amp;B album (angl. Grammy Award for for Best R&amp;B Album) je ocenenie udeľované na Grammy Awards od roku 1995.
Cena Grammy za najlepší sólový popový výkon

Cena Grammy za najlepší sólový popový výkon (angl. Grammy Award for Best Pop Solo Performance) je ocenenie udeľované na Grammy Awards od roku 2012, ktoré je zlúčením troch predošlých kategórii: Najlepší ženský spevácky popový výkon (Best Female Pop Vocal Performance), Najlepší mužský spevácky popový výkon (Best Male Pop Vocal Performance) a Najlepší inštrumentálny popový výkon (Best Pop Instrumental Performance).
Antipatros z Epiru

Antipatros () bol olympijský víťaz v behu na jedno stadion v roku 136 pred Kr.
Antipatros z Epiru si na 161. olympijských hrách vybojoval víťazstvo v behu na jedno stadion. Pre Antipatra to bol iste vrcholný okamih života a možno aj začiatok nového života. Slávu olympijského víťazstva krásne vystihuje spev prvej Pindarovej "Olympijskej ódy", ktorá znie: „"Do ďaleka žiari sláva vydobytá na olympijských hrách, kde bojuje rýchlosť a sila spojená s odvahou o najvyššiu cenu. Kto tam zvíťazí, teší sa po celý život úcte sladkej ako med, ktorá odmieňa úspech. Veď stále a každodenné šťastie je to najlepšie, čo si môže človek priať."“
Menom Antipatra navyše 161. olympiádu (štvorročné obdobie) nazvali, lebo menom víťazov tejto disciplíny sa olympiády označovali. V starovekom Grécku bol zoznam týchto olympiád spoločne s ich víťazmi zostavený koncom 5. stor. pred Kr. a od 4. stor. pred Kr. ho grécki historici používali pri datovaní. Olympijské víťazstvo Antipatra uvádza Eusebios vo svojom diele Kronika (), a to v zozname olympijských víťazov, ktorý vyhotovoval z písomnosti Africana, autora diel, zachovaných prevažne len vo fragmentoch.